Palma, a 3 de septembre de 2006.

Benvolguts i benvolgudes:

Amb el motiu del segon aniversari de la Cooperativa de Consumidors Agrohoritzontal, volem celebrar el dissabte dia 23 de setembre, la Jornada Agroecològica, una jornada festiva i de reflexió sobre el consum ecològic i responsable i el nexe amb el canvi social, que es celebrarà a la Factoria del So, del Polígon Son Llaüt de Santa Maria.
En primer lloc, i a les 19 hores,  celebrarem una taula rodona, sota el nom “Del camp a  la taula…i al canvi social !” amb la participació de:
-Jaume Vadell, President de l’Associació de Productors Ecològics de Mallorca 
-Elena Martínez, Productora de “TErra Viva”
-Luis Rico, membre de la cooperativa de consum BAH! de Madrid
-Pep Oliver, membre fundador de la Cooperativa Es Lledoner

Posteriorment, farem un sopar vegetarià amb productes ecològics i de comerç just, per als assistents (es cuinarà per  60 persones).  Els tickets de venda es podran obtenir el mateix dia 23, o bé amb anterioritat, a S’Altra Senalla o a la seu de la cooperativa d’Agrohoritzontal, els divendres a partir de les 20:00, i costaran 6 € que inclouen l'entrada a la festa. En el cas de que tingueu cap dubte, per favor posau-vos en contacte amb qualsevol membre de la Cooperativa Agrohoritzontal. 
Per finalitzar la jornada, podrem gaudir d’una festa amb actuacions musicals i punxadiscs, amb un bar que disposarà de productes ecològics i de comerç just. Per la gent que no ha quedat al sopar es demanaran 2€ d'entrada per tal de cobrir les despeces generades en l'organització de la diada.

Esperem la vostra asistencia i participació. Rebeu una salutació, 

Cooperativa de Consumidors Agrohoritzontal